LIETUVOS RESPUBLIKOS VYRIAUSYBĖ

N U T A R I M A S

DĖL LIETUVOS RESPUBLIKOS VYRIAUSYBĖS 1999 M. GRUODŽIO 1 D. NUTARIMO NR. 1333 „DĖL ŪKININKO ŪKIO VEIKLOS BUHALTERINĖS APSKAITOS TVARKOS PATVIRTINIMO“ PAKEITIMO

2005 m. rugpjūčio 8 d. Nr. 845

Vilnius

Įgyvendindama Lietuvos Respublikos Vyriausybės 2004-2008 metų programos įgyvendinimo priemonių, patvirtintų Lietuvos Respublikos Vyriausybės 2005 m. kovo 24 d. nutarimu Nr. 315 (Žin., 2005, Nr. 40-1290), 238 punktą, Lietuvos Respublikos Vyriausybė nutaria:

Pakeisti Lietuvos Respublikos Vyriausybės 1999 m. gruodžio 1 d. nutarimą Nr. 1333 „Dėl Ūkininko ūkio veiklos buhalterinės apskaitos tvarkos patvirtinimo“ (Žin., 1999, Nr. 104-2989; 2003, Nr. 39-1788):

1. Antraštę išdėstyti taip:

„DĖL ŪKININKO ŪKIO IR GYVENTOJŲ, KURIE NEĮREGISTRAVĘ ŪKININKO ŪKIO VERČIASI INDIVIDUALIA ŽEMĖS ŪKIO VEIKLA, VEIKLOS BUHALTERINĖS APSKAITOS TVARKOS APRAŠO PATVIRTINIMO“.

2. Išdėstyti 1 punktą taip:

„1. Patvirtinti Ūkininko ūkio ir gyventojų, kurie neįregistravę ūkininko ūkio verčiasi individualia žemės ūkio veikla, veiklos buhalterinės apskaitos tvarkos aprašą.“.

3. Nurodytuoju nutarimu patvirtintoje Ūkininko ūkio veiklos buhalterinės apskaitos tvarkoje:

3.1. Pavadinimą išdėstyti taip:

„ŪKININKO ŪKIO IR GYVENTOJŲ, KURIE NEĮREGISTRAVĘ ŪKININKO ŪKIO VERČIASI INDIVIDUALIA ŽEMĖS ŪKIO VEIKLA, VEIKLOS BUHALTERINĖS APSKAITOS TVARKOS APRAŠAS“.

3.2. Išdėstyti 1 punktą taip:

„1. Svarbiausias ūkininko ūkio ir gyventojų, kurie neįregistravę ūkininko ūkio verčiasi individualia žemės ūkio veikla, veiklos buhalterinės apskaitos tikslas – apskaitos registruose fiksuoti visas ūkines operacijas ir ūkinius įvykius. „.

3.3. Įrašyti 2 punkte vietoj žodžių „Ši tvarka“ žodžius „Šis Aprašas“, išbraukti žodį „ūkio“.

3.4. Išdėstyti 3 punktą taip:

„3. Šiuo Aprašu vadovaujasi ūkininkai, nustatytąja tvarka įregistravę ūkininko ūkį, ir gyventojai, kurie neįregistravę ūkininko ūkio, tačiau žemės ūkio ir kaimo valdas įregistravę Lietuvos Respublikos žemės ūkio ir kaimo verslo registre verčiasi individualia žemės ūkio veikla (toliau vadinama – gyventojai), gaunantys ar pretenduojantys gauti valstybės ir (ar) Europos Sąjungos paramos fondų paramą, jeigu šios paramos teikimą reglamentuojantys teisės aktai nustato pareigą tvarkyti buhalterinę apskaitą ir sudaryti finansinę atskaitomybę.“.

3.5. Išdėstyti 4 punktą taip:

„4. Duomenys, sukaupti tvarkant ūkininko ūkio ir gyventojų veiklos buhalterinę apskaitą, naudojami PVM deklaracijai pildyti, taip pat kai prašoma paramos iš valstybės ir (ar) Europos Sąjungos paramos fondų ar banko paskolos.“.

3.6. Išdėstyti 5 punktą taip:

„5. Ūkininkai ir gyventojai patys pasirenka buhalterinės apskaitos tvarkymo būdą – supaprastintąją ar dvejybinę apskaitos sistemą. Buhalterinę apskaitą tvarkantys ūkininkai ir gyventojai vadovaujasi Lietuvos Respublikos buhalterinės apskaitos įstatymu, kitais teisės aktais, reglamentuojančiais buhalterinės apskaitos tvarkymą, šio Aprašo nuostatomis, taip pat gali vadovautis žemės ūkio ministro patvirtintomis rekomendacijomis, nustatančiomis, kaip tvarkyti ūkininko ūkio ir gyventojų veiklos buhalterinę apskaitą.“.

3.7. Išdėstyti 7 punkto pirmąją pastraipą taip:

„7. Ūkinės operacijos ir ūkiniai įvykiai turi būti pagrįsti apskaitos dokumentais Lietuvos Respublikos buhalterinės apskaitos įstatymo nustatyta tvarka.“.

3.8. Išdėstyti 8 punktą taip:

„8. Ūkininko ūkio veiklos buhalterinę apskaitą gali tvarkyti pats ūkininkas, jo partneriai arba pagal sutartis apskaitos paslaugas teikiančios įmonės. Gyventojo veiklos buhalterinę apskaitą gali tvarkyti pats gyventojas arba pagal sutartis apskaitos paslaugas teikiančios įmonės.“.

3.9. Įrašyti 9 punkte po žodžio „ūkininkai“ žodžius „ir gyventojai“.

3.10. Įrašyti 10 punkte po žodžio „ūkininkus“ žodžius „ir gyventojus“, o vietoj žodžių „ūkio veiklos“ įrašyti žodžius „jų veiklos“.

3.11. Išdėstyti 11 punkto pirmąją pastraipą taip:

„11. Pradedant registruoti pinigų, pirkimo ir pardavimo operacijas, pildomas pirmasis žurnalo lapas. Pirmajame žurnalo lape įrašomi bendrieji duomenys apie ūkininko ūkį ar gyventoją. Šis lapas pildomas vieną kartą metų pradžioje, išskyrus duomenis apie ūkininko partnerių pajamas, gautas ne iš ūkio veiklos, ir duomenis apie samdomų darbuotojų skaičių bei jų dirbtų dienų skaičių (šie duomenys įrašomi ataskaitinių metų pabaigoje, užbaigus ūkinius metus). Įrašomas ūkininko arba gyventojo vardas ir pavardė, asmens kodas, ūkininko ūkio įregistravimo pažymėjimo numeris ir (arba) gyventojo Lietuvos Respublikos žemės ūkio ir kaimo verslo registre įregistruotos žemės ūkio ir kaimo valdos unikalus identifikavimo kodas, PVM mokėtojo ar PVM kompensacinio tarifo gavėjo kodas.“.

3.12. Įrašyti 11 punkto penktojoje pastraipoje po žodžio „ūkyje“ žodžius „ar žemės ūkio ir kaimo valdoje“.

3.13. Įrašyti 11 punkto septintojoje pastraipoje po žodžių „asmens kodai ir“ žodį „valstybinio“, vietoj žodžio „socialiniai“ įrašyti žodį „socialinio“.

3.14. Įrašyti 12 punkto pirmojoje pastraipoje po žodžio „ūkininko“ žodžius „arba gyventojo“, vienuoliktojoje pastraipoje po žodžių „sveikatos draudimo ir“ žodį „valstybinio“, o dvyliktojoje pastraipoje po žodžio „ūkininkui“ žodžius „arba gyventojui“ ir po žodžio „ūkininko“ žodžius „arba gyventojo“.

3.15. Įrašyti 15 punkte po žodžio „ūkininkas“ žodžius „arba gyventojas“.

3.16. Pinigų, pirkimo ir pardavimo žurnalo:

3.16.1. 1 lapo:

3.16.1.1. pavadinimą išdėstyti taip:

„BENDRIEJI DUOMENYS APIE ŪKININKO ŪKĮ AR GYVENTOJĄ“;

3.16.1.2. pirmosios skilties:

3.16.1.2.1. pirmojoje ir antrojoje pastraipose po žodžio „ūkininko“ įrašyti žodžius „ar gyventojo“;

3.16.1.2.2. trečiojoje pastraipose po žodžio „ūkininko“ įrašyti žodžius „ar gyventojo valstybinio“;

3.16.1.2.3. ketvirtojoje pastraipoje po žodžių „pažymėjimo Nr.“ įrašyti žodžius „ir (arba) žemės ūkio ir kaimo valdos unikalus identifikavimo kodas“;

3.16.1.2.4. penktojoje ir šeštojoje pastraipose išbraukti žodį „ūkininko“;

3.16.1.2.5. devintojoje pastraipoje vietoj žodžio „apylinkėje“ įrašyti žodį „savivaldybėje“;

3.16.1.3. antrosios skilties pirmojoje pastraipoje po žodžių „kodai ir“ įrašyti žodį „valstybinio“;

3.16.2. 2 lape:

3.16.2.1. po žodžio „ūkininkas“ įrašyti žodžius „arba gyventojas“;

3.16.2.2. keturioliktojoje skiltyje po žodžio „ūkininkui“ įrašyti žodžius „arba gyventojui“;

3.16.2.3. penkioliktojoje skiltyje po žodžio „ūkininko“ įrašyti žodžius „arba gyventojo“.

MINISTRAS PIRMININKAS	ALGIRDAS BRAZAUSKAS

ŽEMĖS ŪKIO MINISTRĖ	KAZIMIRA DANUTĖ PRUNSKIENĖ